- PSALM
- <
- 24
- >

24
[Psalm lal David]
Sie Tokosra Fulat
1 Faclu ac koano ma lun LEUM GOD;
Faclu ac elos nukewa su muta fac ma pac lun LEUM GOD. 1 Cor 10:26
2 El tulokinya fin kof lulap ye faclu,
Ac oakiya ke acn loal meoa.
3 Su ac fah ku in fanyak nu fineol sin LEUM GOD? *fineol sin LEUM GOD: eol soko in acn Jerusalem, yen Tempul musa we.
Ac su ac ku in utyak nu in acn mutal sel?
4 El su nasnas pao ac mutal insia;
El tia alu nu ke ma sruloala
Ku orek wulela kikiap.Mt 5:8
5 LEUM GOD, su langoella,
El ac fah akinsewowoyal ac fahkak lah wangin mwatal.
6 Mwet ouinge pa elos su sokol,
Su suk in tuku nu ye mutun God lal Jacob.
7 Keyak sifowos, O kowos mutunpot;
Ac srukak na nu lucng, kowos mutunpot omeet me,
Tuh Tokosra lun wolana Elan utyak.
8 Su Tokosra lun wolana?
LEUM GOD su ku ac kulana,
LEUM GOD su kutangla ke mweun.
9 Keyak sifowos, O kowos mutunpot;
Ac srukak na nu lucng, kowos mutunpot omeet me,
Tuh Tokosra lun wolana Elan utyak.
10 Su Tokosra lun wolana?
LEUM GOD lun un mwe mweun — El pa Tokosra lun wolana!

- PSALM
- <
- 24
- >

24:1 1 Cor 10:26

*24:3 fineol sin LEUM GOD: eol soko in acn Jerusalem, yen Tempul musa we.

24:4 Mt 5:8

Public Domain