- HOSEA
- <
- 3
- >

3
Hosea Ac Mutan Sesuwos Se
1 LEUM GOD El fahk nu sik, “Sifilpa fahla ac fahkak lungse lom nu sin sie mutan su orek kosro yurin mukul kawuk lal. Kom enenu in lungse el oana ke nga srakna lungse mwet Israel, elos finne forla nu sin god ngia ac orek mwe kisa ke raisin*mwe kisa ke raisin: Mwet meet elos kisakin grape ma oayuk ye faht, in akinsewowoye god lun eslap uh, mweyen elos lulalfongi mu god inge ac oru in arulana yohk ma elos ac kosrani ke ima lalos. nu ke ma sruloala.”
2 Ouinge nga sang ipin silver singoul limekosr ac bushel in barley itkosr in molela mutan sac kiuk. 3 Nga fahk nu sel lah el enenu in mutana yuruk ke pacl na loeloes ac tia oan yurin kutena mukul, ku orek kosro ac eis molin kosro lal. Ac ke pulan pacl sacn nga fah tia pac oan yorol. 4 In ouiya se pacna inge, mwet Israel fah muta ke sie pacl na loes ke wangin tokosra ku mwet kol lalos, wangin mwe kisa, wangin sru eot mutal, wangin ma sruloala ku mwe lemlem in orekmakinyuk nu ke palye pacl tok ah. 5 Tusruktu oasr pacl se ac fah tuku ke mwet Israel ac fah sifilpa forla nu sin LEUM GOD lalos, ac nu sin sie mwet ke fwilin tulik natul David tuh in tokosra lalos. Na elos ac fah sangeng sin LEUM GOD, ac El ac fah sang ma wo nu selos.

- HOSEA
- <
- 3
- >

*3:1 mwe kisa ke raisin: Mwet meet elos kisakin grape ma oayuk ye faht, in akinsewowoye god lun eslap uh, mweyen elos lulalfongi mu god inge ac oru in arulana yohk ma elos ac kosrani ke ima lalos.

Public Domain