- PSALM
- <
- 133
- >

133
[Psalm lal David]
Kaksakin Lungse Lun Mwet Lili
1 Fuka woiya ac fuka insewowoiya
Ke mwet lun God elos tukeni muta ac inse sefanna.
2 Ma inge oana woiyen oil in akmusra saok
Ma sorori ke sifal Aaron nu ke alut lal,
Nwe ke sun kala in nuknuk in mwet tol lal.*akmusra saok ... nuknuk in mwet tol: ouiya sie inge wo sin mwet Jew in liye ke pacl in akmusraiyuk mwet tol uh.
3 Ma inge oana aunfong Fineol Hermon,
Ma putati nu fineol srisrik in acn Zion.
Pa ingan acn se ma LEUM GOD El oru wulela in akinsewowo lal —
Aok ke moul su wangin saflaiya.

- PSALM
- <
- 133
- >

*133:2 akmusra saok ... nuknuk in mwet tol: ouiya sie inge wo sin mwet Jew in liye ke pacl in akmusraiyuk mwet tol uh.

Public Domain