- PSALM
- <
- 114
- >

114
Soko On Ke Alukela Lun Mwet Israel Liki Facl Egypt
1 Ke mwet Israel elos som liki acn Egypt,
Ke tulik natul Jacob elos som liki mutunfacl lun mwetsac,Exo 12:51
2 Mwet Judah elos tufah mwet mutal lun God,
Ac mwet Israel elos tokosrai lal.
3 Meoa Srusra liye ac kaingla;
Ac Infacl Jordan tui tila soror.Exo 14:21; Jos 3:16
4 Fineol uh srosro oana nani,
Ac tohktok uh srooht sroma oana sheep fusr uh.
5 Meoa, mea sis kom kaing an?
Ac kom, Infacl Jordan, efu kom ku tui tila soror?
6 Kowos fineol uh, efu kowos ku srosro oana nani?
Kowos acn tohktok uh, efu ku kowos srola oana sheep fusr?
7 Faclu, kom in rarrar ke tuku lun LEUM GOD,
Ye mutun God lal Jacob,
8 Su ekulla eot nu ke lulu in kof,
Ac eot in acn oatu nu ke unon in kof.Exo 17:1–7; Oek 20:2–13

- PSALM
- <
- 114
- >

114:1 Exo 12:51

114:3 Exo 14:21; Jos 3:16

114:8 Exo 17:1–7; Oek 20:2–13

Public Domain