- PSALM
- <
- 2
- >

2
Tokosra Solla Sin God
1 Efu mutanfahl uh ku suk inkanek in alein?
Efu ku mwet uh oru nunak lusrongten lalos?2:1–2; Orek 4:25–26
2 Tokosra lalos elos tuyak in alein,
Ac mwet kol lalos tukeni pwapa in lain LEUM GOD
Ac tokosra se su El sulela.
3 Elos fahk, “Lela kut in srikutla lukelos.
Lela kut in srola liki koko lalos.”
4 LEUM GOD El muta inkusrao isrun
Ac aksruksruki pwapa munas lalos.
5 Na El akesmakyalos ke mulat lal,
Ac aksangengyalos ke kasrkusrak lal.
6 El fahk, “Fin Zion,*Zion: liye ke Kalmen Kutu Kas. eol mutal sik,
Nga oakiya tari tokosra luk.”
7 Ac tokosra el fahk, “Nga fah fahkak ma LEUM GOD El sapkin.
El fahk nu sik, ‘Kom wen nutik;
Misenge nga papa lac tomom.Orek 13:33; Heb 1:5; 5:5
8 Siyuk, ac nga ac fah asot mutunfacl nukewa nu sum;
Faclu nufon ac fah ma lom.
9 Kom ac fah kunauselosla ke osra soko;
Kom ac fah foklolosi nu ke ip srisrik, oana sie ahlu orek ke fohk kle.’ ”Fwack 2:26–27; 12:5; 19:15
10 Inge, kowos tokosra uh, porongo kas in sensenkakin inge.
Kowos mwet kol lun faclu, lutlut ke mwe luti se inge.
11 Kulansupu LEUM GOD ke sangeng; Rarrar 12 ac epasr nu sel.
Kowos fin tia, na kasrkusrak lal ac fah sa in sikyak,
Ac kowos ac fah misa.
Insewowo elos nukewa su suk nien wikla yorol.

- PSALM
- <
- 2
- >

2:1 2:1–2; Orek 4:25–26

*2:6 Zion: liye ke Kalmen Kutu Kas.

2:7 Orek 13:33; Heb 1:5; 5:5

2:9 Fwack 2:26–27; 12:5; 19:15

Public Domain